****

**REPUBLIKA HRVATSKA**

**SISAČKO-MOSLAVAČKA ŽUPANIJA**

**G R A D G L I N A**

**GRADONAČELNIK**

KLASA: 021-05/16-01/34

URBROJ: 2176/20-04-16-1

Glina, 22. 11. 2016. godine

**GRAD GLINA**

**Gradsko vijeće**

**n/r predsjedniku**

**Gradskog vijeća**

**gosp. Stjepan Grudenić**

**PREDMET: Odluka o osnivanju Savjeta za zaštitu potrošača**

 **javnih usluga Grada Gline**

* **prijedlog Odluke , dostavlja se**

Poštovani,

 na temelju članka 60. Poslovnika Gradskog vijeća Grada Gline ("Službeni glasnik Sisačko-moslavačke županije broj 22/09. – dalje: Poslovnik) podnosim Gradskom vijeću Grada Gline na razmatranje i usvajanje **Prijedloga Odluke o osnivanju Savjeta za zaštitu potrošača javnih usluga Grada Gline.**

Ovlast predstavničkog tijela za donošenje Odluke o osnivanju Savjeta za zaštitu potrošača javnih usluga Grada Gline sadržana je Zakonu o zaštiti potrošača („Narodne novine“ broj 41/14 i 110/15) i članku 30. stavak 1. podstavak 20. Statuta Grada Gline („Službeni vjesnik“ broj 16/13. i 22/14.).

Uvodno usmeno obrazloženje na sjednici Gradskog vijeća iznijet će pročelnik Upravnog odjela za gospodarske djelatnosti, prostorno uređenje, gradnju i gradsku imovinu dr. sc. Damir Fabijanac, dipl. ing. agr. (članak 25.stavak 2. Poslovnika).

S poštovanjem,

GRADONAČELNIK

 Stjepan Kostanjević

Dostaviti:

* Naslov
* Predmet
* Arhiva

*Prijedlog*



**REPUBLIKA HRVATSKA**

**SISAČKO-MOSLAVAČKA ŽUPANIJA**

**G R A D G L I N A**

**GRADSKO VIJEĆE**

KLASA: \_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_

Glina, \_\_\_\_\_\_\_\_\_\_\_ 2016. g.

Na temelju članka 25. stavka 2. Zakona o zaštiti potrošača (»Narodne novine«, broj 41/14 i 110/15) i članka 30. Statuta Grada Gline (»Službeni vjesnik«, broj 16/13 i 22/14), Gradsko vijeće Grada Gline na \_\_. sjednici održanoj \_\_\_\_\_\_\_\_\_\_\_\_\_ 2016. godine donijelo je

**O D L U K U**

**o osnivanju Savjeta za zaštitu potrošača**

**javnih usluga Grada Gline**

Članak 1.

Ovom Odlukom osniva se Savjet za zaštitu potrošača javnih usluga na području Grada Gline (u daljem tekstu: Savjet) kao savjetodavno tijelo Gradskog vijeća i gradonačelnika Grada Gline, kada se odlučuje o obvezama potrošača javnih usluga.

 Pod javnim uslugama iz ove Odluke smatraju se javne usluge propisane Zakonom o zaštiti potrošača (Narodne novine br. 11/14 i 110/15).

Članak 2.

 Savjet se osniva radi praćenja cijena javnih usluga na području Grada Gline.

Savjet prati stanje koje se odnosi na prava i obveze potrošača javnih usluga, razmatra i daje mišljenja o aktima koji se odnose na prava i obveze potrošača javnih usluga, daje preporuke i predlaže mjere za unapređenje uvjeta i načina korištenja javnih usluga na području Grada Gline, obavlja i druge poslove u skladu sa Zakonom o zaštiti potrošača, te ostalim propisima kojima se uređuje područje zaštite potrošača.

 Savjet za zaštitu potrošača Grada Gline:

* prati ukupno stanje cijena javnih usluga na području Grada Gline,
* predlaže unapređenje uvjeta i načina korištenja javnih usluga na području Grada Gline,
* razmatra i daje mišljenje na prijedlog cijena javnih usluga na području Grada Gline
* prati stanje i daje mišljenje o utvrđivanju cijena javnih usluga
* razmatra i očituje se o prijedlozima akata koji imaju neizravan utjecaj na obveze i prava potrošača javnih usluga
* obavlja i druge poslove posredno ili neposredno u vezi sa zaštitom potrošača glede utvrđivanja cijena javnih usluga s ciljem poboljšanja uočenih negativnosti.

Svoje preporuke i mišljenja Savjet daje na transparentan, objektivan i ne

diskriminirajući način

Članak 3.

 Savjet za zaštitu potrošača ima pet (5) članova i čine ga:

* dva predstavnika Grada Gline, ,
* jedan predstavnik trgovačkog društva Komunalac Glina d.o.o.
* jedan predstavnik trgovačkog društva Vodovod Glina d.o.o.
* jedan predstavnik udruge za zaštitu potrošača.

Predsjednik, potpredsjednik i članovi Savjeta imenuju se posebnim zaključkom

Gradonačelnika Grada Gline.

Članak 4.

Mandat članova Savjeta traje četiri godine.

 Članu Savjeta mandat prestaje prije isteka (redovitog) četverogodišnjeg mandata u slijedećim slučajevima:

* danom donošenja (zaprimanja) pisane ostavke, ukoliko u ostavci nije naveden drugi dana prestanka članstva
* danom razrješenja od strane Gradonačelnika
* smrću.

Član Savjeta može biti razriješen i prije isteka mandata:

* ako sam zatraži razrješenje,
* ako ne ispunjava dužnosti člana
* ako svojim ponašanjem povrijedi ugled i dužnost koju obnaša,
* ako postoje okolnosti koje razrješenje opravdavaju (dugotrajna bolest, gubitak poslovne sposobnosti, odsluženje zatvorske kazne, pokretanje kaznenog postupka i sl.).

Članak 5.

 Predsjednik Savjeta saziva sjednice i potpisuje dokumente koje Savjet usvoji.

Članak 6.

 Predsjednik Savjeta je dužan sazvati sjednicu na pisani zahtjev člana Savjeta, predsjednika Gradskog vijeća i Gradonačelnika Grada Gline i to u roku od najkasnije pet dana od dana zaprimanja pisanog zahtjeva.

Poziv s materijalima za sjednicu dostavlja se članovima u pravilu tri dana prije održavanja sjednice. Iznimno sjednica se može zakazati i telefonskim putem najkasnije 24 sata prije održavanja.

Članak 7.

 Savjet može pravovaljano odlučivati ako je na sjednici nazočna natpolovična većina članova.

O radu sjednice vodi se zapisnik, a zaključci koji su usvojeni na Savjetu dostavljaju se tijelima nadležnim za donošenje konačnih odluka.

Članak 8.

 Članovi Savjeta nemaju pravo na novčanu naknadu za svoj rad u Savjetu.

Članak 9.

 Administrativno-tehničke poslove za potrebe Savjeta za zaštitu potrošača obavlja nadležno upravno tijelo Grada Gline.

Članak 10.

 Ova Odluka stupa na snagu osmog dana od dana objave u Službenom vjesniku.

GRADSKO VIJEĆE

PREDSJEDNIK

Stjepan Grudenić

**O b r a z l o ž e nj e**

1. **PRAVNA OSNOVA**

Zakon o lokalnoj i područnoj (regionalnoj) samoupravi (Narodne novine broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285). – pročišćeni tekst i 137/15) i Zakona o zaštiti potrošača (Narodne novine br. 41/14 i 110/15)

1. **RAZLOZI ZBOG KOJIH SE ODLUKA DONOSI**

Člankom 25. stavak 2. Zakona o zaštiti potrošača propisano je da jedinica lokalne i područne (regionalne) samouprave koja odlučuje o pravima i obvezama potrošača javnih usluga dužna je osnovati savjetodavno tijelo u čijem sastavu mora biti i predstavnik udruge za zaštitu potrošača, ako djeluje na lokalnom području, te donositi odluke, nakon mišljenja savjetodavnog tijela, na transparentan, objektivan i nediskriminirajući način.

Nakon usvajanja predmetne Odluke i člana Savjeta koji predstavlja Udrugu za zaštitu potrošača Gradonačelnik Grada Gline imenovati će članove Savjeta za zaštitu potrošača

1. **POTREBNA SREDSTVA ZA PROVEDBU PROGRAMA**

Za provedbu ove Odluke nije potrebno osigurati dodatna sredstva u proračunu Grada Gline